Z A P I S N I K
11. sjednice Vijeća Mjesnog odbora Ciglenica održane 13. travnja 2026. 
Zagreb, Selska cesta 44 s početkom u 19,00 sati

Nazočni članovi Vijeća:
Ivan Boban, Dražen Dautanec, Ines Katić, Maja Šćukanec, Goran Štefek i Sanja Tonković

Odsutni članovi Vijeća:
Danijel Hercigonja

Ostali nazočni: /

Predsjedava gospođa Maja Šćukanec, predsjednica Vijeća.

Zapisnik vodi: Maja Šćukanec


Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 11. sjednicu Vijeća Mjesnog odbora.

Predsjednica Vijeća daje zapisnik 10. sjednice na verifikaciju.
Vijeće prihvaća tekst Zapisnika 10. sjednice Vijeća, bez izmjena.

Na prijedlog predsjednice Vijeće jednoglasno utvrđuje 

DNEVNI  RED

	1. 
	Zaključak o realizaciji rješenja obilježavanja postojećih pješačkih prijelaza na podlozi crvene boje u Zagorskoj ulici - donošenje zaključka 

	2. 
	Zaključak o rušenju stabala topola na istočnoj strani školskog igrališta u Zagorskoj ulici 14 - donošenje zaključka 

	3. 
	Zaključak o realizaciji rješenja za postavljanje zaštitnih stupića u Zagorskoj ulici - donošenje zaključka 

	4. 
	Pitanja, prijedlozi i obavijesti 




Ad1. Zaključak o realizaciji rješenja obilježavanja postojećih pješačkih prijelaza na podlozi crvene boje u Zagorskoj ulici - donošenje zaključka 

Uvodno obrazloženje iznosi Predsjednica Vijeća.

U raspravi sudjeluju: Ivan Boban, Dražen Dautanec, Ines Katić, Maja Šćukanec, Goran Štefek i Sanja Tonković







Vijeće jednoglasno donosi

Zaključak
o realizaciji rješenja obilježavanja postojećih
pješačkih prijelaza na podlozi crvene boje u
Zagorskoj ulici

(Zaključak se prilaže ovom zapisniku i njegov je sastavni dio.)

Ad2. Zaključak o rušenju stabala topola na istočnoj strani školskog igrališta u Zagorskoj ulici 14 - donošenje zaključka 

Uvodno obrazloženje iznosi Predsjednica Vijeća.

U raspravi sudjeluju: Ivan Boban, Dražen Dautanec, Ines Katić, Maja Šćukanec, Goran Štefek i Sanja Tonković.

Vijeće jednoglasno donosi

Zaključak
o rušenju stabala topola na istočnoj strani
školskog igrališta u Zagorskoj ulici 14

(Zaključak se prilaže ovom zapisniku i njegov je sastavni dio.)

Ad3. Zaključak o realizaciji rješenja za postavljanje zaštitnih stupića u Zagorskoj ulici - donošenje zaključka 

Uvodno obrazloženje iznosi Predsjednica Vijeća.

U raspravi sudjeluju: Ivan Boban, Dražen Dautanec, Ines Katić, Maja Šćukanec, Goran Štefek i Sanja Tonković

Vijeće jednoglasno donosi

Zaključak
o realizaciji rješenja za postavljanje zaštitnih
stupića u Zagorskoj ulici

(Zaključak se prilaže ovom zapisniku i njegov je sastavni dio.)










Ad4. Pitanja, prijedlozi i obavijesti 

Nije bilo pitanja i prijedloga članova Vijeća.

Dogovoren je termin slijedeće sjednice za 11. svibanj 2026. (ponedjeljak) s početkom u 19,00 sati.

Sjednica je završila u 19.45 sati.




KLASA: 024-08/26-003/770
URBROJ: 251-13-11-3/020-26-2
Zagreb, 13. travnja 2026.

Zapisnik uredila:
Kristina Kasupović
Predsjednica
Vijeća Mjesnog odbora Ciglenica

Maja Šćukanec


[bookmark: _GoBack]Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Ciglenica na 11. sjednici, 13. travnja 2026., donijelo je


Z A K L J U Č A K
o realizaciji Rješenja obilježavanja postojećih
pješačkih prijelaza na podlozi crvene boje u
Zagorskoj ulici


	1.
	Vijeće Mjesnog odbora raspravljalo je o realizaciji Rješenja obilježavanja postojećih pješačkih prijelaza na podlozi crvene boje u Zagorskoj ulici.


	2.
	Vijeće Mjesnog odbora traži od Zagrebačkog holdinga d.o.o., Podružnice Zagrebačke ceste, realizaciju izdanog Rješenja Klasa: UP/I-340-08/25-002/1466; Urbroj: 251-13-51-1/009-25-2 od 5. siječnja 2026. godine, obilježavanje postojećih pješačkih prijelaza na podlozi crvene boje u Zagorskoj ulici u zoni raskrižja s Ulicom Mate Meršića kod k.br. 29 i 74, uz obrazloženje i izvod iz Geoportala koji su sastavni dio ovog zaključka.


	3.
	Ovaj zaključak biti će dostavljen Vijeću Gradske četvrti Trešnjevka – sjever.






KLASA: 024-08/26-003/770
URBROJ: 251-13-11-3/020-26-3
Zagreb, 13. travnja 2026.


   PREDSJEDNICA
VIJEĆA MJESNOG ODBORA
   CIGLENICA

   Maja Šćukanec



O B R A Z L O Ž E N J E

Navedeno je traženo u svrhu povećanja sigurnosti pješaka u prometu i bolje uočljivosti postojećih pješačkih prijelaza. U ulici se nalaze dječji vrtić, srednja škola i Hokejski centar koje većinom pohađaju djeca. Stoga nam je od izuzetne važnosti da se navedeno što prije realizira kako bismo zaštitili najranjivije skupine u prometu.


Izvod iz Geoportala:
Zagorska ulica br. 27
[image: ]










Izvod iz Geoportala:
Zagorska ulica br. 5

[image: ]


Izvod iz Geoportala:
Zagorska ulica br.74

[image: ]



Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Ciglenica na 11. sjednici, 13. travnja 2026., donijelo je


Z A K L J U Č A K
o rušenju stabala topola na istočnoj strani
školskog igrališta u Zagorskoj ulici br. 14


	1.
	Vijeće Mjesnog odbora raspravljalo je o rušenju stabala topola na istočnoj strani školskog igrališta u Zagorskoj ulici br. 14.


	2.
	Vijeće Mjesnog odbora traži komisijski očevid za k. č. 534/1 k.o. Trešnjevka Nova u Zagorskoj ulici br. 14 na istočnoj strani školskog igrališta Srednje škole - Centra za odgoj i obrazovanje i Umjetničke plesne škole Silvija Hercigonje u svezi postupanja za uklanjanjem drvoreda topola, uz obrazloženje i izvod iz Geoportala koji su sastavni dio ovog zaključka.


	3.
	Ovaj zaključak biti će dostavljen Vijeću Gradske četvrti Trešnjevka – sjever.






KLASA: 024-08/26-003/770
URBROJ: 251-13-11-3/020-26-5
Zagreb, 13. travnja 2026.


   PREDSJEDNICA
VIJEĆA MJESNOG ODBORA
   CIGLENICA

   Maja Šćukanec



O B R A Z L O Ž E N J E

Vijeće Mjesnog odbora Ciglenica traži navedeno kako bi se spriječile moguće posljedice vezane uz opasnost koja predmetna stabla topola stara više od 60 godina, predstavljaju za ljude i imovinu (stanare okolnih kuća i djecu na samom školskom igralištu). Opasnost vidljiva posebice u kontekstu nevremena koje je zadesilo Grad Zagreb 26. i 27. ožujka 2026. godine sa orkanskom jačinom vjetra koji je puhao do 120 kilometara na sat, te je tada porušilo nekoliko stabala na toj lokaciji.


Izvod iz Geoportala:

Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22) Vijeće Mjesnog odbora Ciglenica na 11. sjednici, 13. travnja 2026., donijelo je


Z A K L J U Č A K
o realizaciji Rješenja za postavljanje zaštitnih
stupića u Zagorskoj ulici


	1.
	Vijeće Mjesnog odbora raspravljalo je o realizaciji Rješenja za postavljanje zaštitnih stupića u Zagorskoj ulici.


	2.
	Vijeće Mjesnog odbora traži od Zagrebačkog holdinga d.o.o., Podružnice Zagrebačke ceste, realizaciju postave fiksnih zaštitnih stupića tip „Zagreb“, na segmentima nogostupa u Zagorskoj ulici (u zoni raskrižja sa Selskom cestom), od zone raskrižja sa Stubičkom ulicom do zone raskrižja sa Selskom cestom na temelju izdanog Rješenja Klasa: UP/I-340-08/24-002/1104; Urbroj: 251-13-51-01/007-24-2 od 24. 5. 2024., uz obrazloženje i izvod iz Geoportala koji su sastavni dio ovog zaključka.


	3.
	Ovaj zaključak biti će dostavljen Vijeću Gradske četvrti Trešnjevka – sjever.






KLASA: 024-08/26-003/770
URBROJ: 251-13-11-3/020-26-4
Zagreb, 13. travnja 2026.


   PREDSJEDNICA
VIJEĆA MJESNOG ODBORA
   CIGLENICA

   Maja Šćukanec



O B R A Z L O Ž E N J E

Rješenje je izdano prije skoro dvije godine, te još uvijek nije realizirano od strane Zagrebačkog holdinga d.o.o., Podružnice Zagrebačkih cesta.
Navedeni stupići su traženi na segmentima južnog nogostupa Zagorske ulice, od zone raskrižja sa Stubičkom ulicom do zone raskrižja sa II Zagorskom ulicom i na segmentima južnog i sjevernog nogostupa Zagorske ulice – u zoni raskrižja sa Selskom cestom zbog učestale pojave nepropisnog parkiranja na nogostupu, odnosno ometanja prometa i ugrožavanja pješaka od strane nesavjesnih vozača s ciljem reguliranja nepropisnog prometa u mirovanju, a također i zbog povećanja prometne sigurnosti u odvijanju pješačkih tokova na predmetnim segmentima nogostupa u Zagorskoj ulici i u zoni raskrižja Zagorska – Selska s naglaskom na školsku djecu.


Izvod iz Geoportala 1.:

Izvod iz Geoportala 2.:

